АҞӘА, абҵара 4- Sputnik. Адыгатәыла уаанӡатәи ахада, анаплакҩы, амеценат Хазрет Совмен Аԥсны COVID-19 аҿагыларазы 50 миллион мааҭ ааишьҭит ҳәа аанацҳауеит ахада ипресс-маҵзура.
Аԥсны ахада Аслан Бжьаниа Москва иҟазаараан диԥылеит Адыгатәыла уаанӡатәи ахада Хазрет Совмен. Аиԥылараан Аслан Бжьаниа дрылацәажәеит апандемиа инадҳәаланы ареспубликаҿы иҟоу апроблемақәа.
"Хазрет Меџьиҭ-иԥа Аԥсны бзиа ибоит, ҳаҭыр ақәиҵоит. Иахьатәи аамҭа уадаҩ азы аҽазныкгьы иааирԥшит Аԥсны ажәлар рахь имоу гәыкалатәи абзиабареи апатуқәҵареи", - аҳәоит адырраҭараҿы.
Аслан Бжьаниа Хазрет Совмен ҭабуп ҳәа иеиҳәеит иҟаиҵаз ацхырааразы. Иара иҳәеит Аԥсны аҩыза дук иҳасаб ала ҳтәылаҿы еснагь гәахәара дула ишизыԥшу.
Акоронавирус иазку ажәабжьқәа зегьы шәрыԥхьар ҟалоит абра>>